CORRIGENDUM Pasiūlymas Tarybos reglamentas (ES) Nr. …/… [data] kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas /* KOM/2010/0201 galutinis/2 - NLE 2010/0111 */





[pic] | EUROPOS KOMISIJA | Briuselis, 2010.5.17 KOM(2010) 201 galutinis/2 2010/0111 (NLE) CORRIGENDUMAnnule et remplace le document COM(2010)201 final du 4 mai 2010.Concerne les versions linguistiques anglaise, bulgare, danoise, française, grecque, hongroise, italienne, lettonne, lituanienne, maltaise, polonaise, portugaise, roumaine, slovaque, slovène, suédoise et tchèque (annexe I et annexe II). Pasiūlymas TARYBOS REGLAMENTAS (ES) Nr. …/… [data] kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas AIŠKINAMASIS MEMORANDUMAS 1. PASIŪLYMO APLINKYBĖS Sąjungos autonominės tarifinės kvotos reikalingos produktams, kurių Sąjungoje gaminama nepakankamai, kad būtų galima patenkinti atitinkamos Sąjungos pramonės poreikius esamuoju kvotų laikotarpiu. Komisija, atsižvelgdama į kelių valstybių narių prašymus, drauge su suinteresuotųjų vyriausybių ekspertais svarstė, ar būtina nustatyti tam tikrų žemės ūkio ir pramonės produktų autonomines tarifines kvotas. 2009 m. gruodžio 22 d. Taryba priėmė Reglamentą (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifų kvotos ir numatomas jų administravimas bei panaikinamas Tarybos reglamentas (EB) Nr. 2505/96, siekdama, kad šių produktų paklausa Sąjungoje būtų patenkinta pačiomis palankiausiomis sąlygomis. Tam tikram produktų kiekiui reiktų nustatyti nulinio arba sumažinto bendrojo muitų tarifo muito normos Sąjungos tarifines kvotas, nesutrikdant tų produktų rinkų. Per Ekonominių tarifų klausimų ekspertų grupės posėdžiuose vykusius svarstymus paaiškėjo, kad valstybės narės yra pasirengusios leisti naudoti naujas kvotas arba padidinti šiame reglamento pasiūlyme nurodytų produktų kvotų dydžius, nesutrikdydamos tų prekių rinkų. Šis pasiūlymas atitinka žemės ūkio, prekybos, įmonių, plėtros ir išorės santykių politikos kryptis. Šiuo pasiūlymu nepažeidžiami šalių, sudariusių lengvatinės prekybos susitarimus su ES (tokių kaip bendroji lengvatų sistema, AKR režimas, Vakarų Balkanų šalių kandidačių arba galimų šalių kandidačių), interesai. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Buvo tariamasi su Ekonominių tarifų klausimų ekspertų grupe, kurią sudaro visų valstybių narių pramonės atstovai. Visos išvardytos kvotos atitinka grupės susitarimą. Galimų rimtų pavojų, kurių pasekmės būtų nepataisomos, nustatyta nebuvo. Šis pasiūlymas bus pateiktas pasibaigus tarnybų konsultacijų procedūrai ir paskelbtas, kai jį priims Taryba. 3. TEISINIAI PASIŪLYMO ASPEKTAI Pakeitimas Tarybos reglamento, kuriuo nustatomas tam tikrų žemės ūkio bei pramonės produktų Sąjungos autonominės tarifinės kvotos ir numatomas jų administravimas, remiantis Sutarties dėl Europos Sąjungos veikimo 31 straipsniu. Pagal šį straipsnį autonomines tarifines kvotas Komisijos siūlymu tvirtina Taryba kvalifikuota balsų dauguma. Pasiūlymas priklauso išimtinei Sąjungos kompetencijai. Todėl subsidiarumo principas netaikomas. Šios priemonės atitinka užsienio prekybos veiklos vykdytojams skirtų procedūrų paprastinimo principus ir 1998 m. Komisijos komunikatą dėl autonominio muitų tarifo taikymo sustabdymo ir kvotų (C 128, 1998 4 25, p. 2). 4. POVEIKIS BIUDŽETUI Nesurinkti muitai – iš viso 1 613 617 EUR. 2010/0111 (NLE) Pasiūlymas TARYBOS REGLAMENTAS (ES) Nr. …/… [data] kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 31 straipsnį, atsižvelgdama į Europos Komisijos pasiūlymą, kadangi: (1) Siekiant užtikrinti pakankamą ir nepertraukiamą tam tikrų prekių, kurių Sąjungoje pagaminama nepakankamai, tiekimą ir norint išvengti bet kokių rinkos sutrikimų, tam tikriems žemės ūkio ir pramonės produktams Tarybos reglamentu Nr. 7/2010[1] buvo nustatytos autonominės tarifinės kvotos, pagal kurias šie produktai gali būti importuojami mokant mažesnės ar nulinės normos muitus. Todėl nuo 2010 m. liepos 1 d. būtina nustatyti atitinkamam tam tikrų produktų kiekiui naudoti naują tarifinę kvotą su nuline muito norma. (2) Kvotų kiekis autonominėms Sąjungos tarifinėms kvotoms, kurių eilės Nr. 09.2814, 09.2816 ir 09.2807, yra nepakankamas Sąjungos poreikiams patenkinti. Todėl šių kvotų dydį reikia padidinti. (3) Reiktų iš dalies pakeisti Sąjungos autonominės tarifinės kvotos, kurios eilės Nr. 09.2907, produktų aprašymą. (4) Todėl Reglamentą (ES) Nr. 7/2010 reiktų atitinkamai iš dalies pakeisti. (5) Šiame reglamente nustatomos tarifinės kvotos turi įsigalioti nuo 2010 m. liepos 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (ES) Nr. 7/2010 priedas iš dalies keičiamas taip: (1) įterpiamas šio reglamento I priede pateiktas tekstas; (2) tarifinių kvotų eilutės su eilės Nr. 09.2814, 09.2907 09.2816 ir 09.2807 pakeičiamos šio reglamento II priede pateiktomis eilutėmis. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2010 m. liepos 1 d. Šis reglamentas yra privalomas visas ir tiesiogiai taikomas valstybėse narėse pagal Sutartis. Priimta Briuselyje Tarybos vardu Pirmininkas I PRIEDAS 1 straipsnio 1 dalyje nurodytos tarifinės kvotos Kvotos Nr. | KN kodas | TARIC | Aprašymas | Kvotos laikotarpis | Kvotos kiekis | Kvotos muitas (%) | 09.2635 | ex 9001 10 90 | 20 | Šviesolaidžiai, skirti 8544 pozicijoje nurodytiems stiklo pluoštų kabeliams gaminti (1) | 7.1. – 12.31. | 1 150 000 km | 0 % | II PRIEDAS 1 straipsnio 2 dalyje nurodytos tarifinės kvotos Kvotos Nr. | KN kodas | TARIC | Aprašymas | Kvotos laikotarpis | Kvotos kiekis | Kvotos muitas (%) | 09.2814 | ex 3815 90 90 | 76 | Katalizatorius, sudarytas iš titano dioksido ir volframo trioksido | 1.1. – 12.31. | 2 200 tonų | 0 % | 09.2907 | ex 3824 90 97 | 86 | Miltelių pavidalo fitosterolių mišinys, kurio sudėtyje yra: — ne mažiau kaip 75 % masės sterolių, — ne daugiau kaip 25 % masės stanolių, skirtas stanolių/sterolių arba stanolių/sterolių esterių gamybai (1) | 1.1. – 12.31. | 2 500 tonų | 0 % | 09.2816 | ex 3912 11 00 | 20 | Celiuliozės acetato dribsniai | 1.1. – 12.31. | 58 500 tonų | 0 % | 09.2807 | ex 3913 90 00 | 86 | Nesterilus natrio hialuronatas | 1.1. – 12.31. | 150 000 g | 0 % | FINANSINĖ TEISĖS AKTO, KURIO POVEIKIS BIUDŽETUI SUSIJĘS TIK SU PAJAMOMIS, PASIŪLYMO PAŽYMA 1. PASIŪLYMO PAVADINIMAS: Tarybos Reglamentas, kuriuo iš dalies keičiamas Reglamentas (ES) Nr. 7/2010, kuriuo nustatomos tam tikrų žemės ūkio ir pramonės produktų Sąjungos autonominės tarifinės kvotos ir numatomas jų administravimas. 2. BIUDŽETO EILUTĖS Skyrius ir straipsnis: 12 skyriaus 120 straipsnis. 2010 metams biudžete numatyta suma: 14 079 700 000 EUR 3. FINANSINIS POVEIKIS ( Pasiūlymas neturi finansinio poveikio. (x Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR, dešimtųjų tikslumu) Biudžeto eilutė | Įplaukos[2] | 6 mėnesių laikotarpis, prasidedantis 2010 01 07 | [2010] | 120 straipsnis | Poveikis nuosaviems ištekliams | – 1,6 | I PRIEDAS Įsigalioja nuo 2010 07 01: 1 straipsnio 1 dalyje nurodytos tarifinės kvotos Produkto aprašymas | Kvotos dydis (vienetai / tonos) | Apskaičiuota kaina (EUR už km) | Muitas (%) (2010 m. BMT) | Kvotos muitas (%) | Numatomos negautos įplaukos (EUR) | Optinės skaidulos 09.2635 | 1 150 000 km | 6,66 | 2,9 | 0 | 222 111 | Bendra negautų įplaukų suma: (222 111 EUR – 55 529 EUR) = 166 583 EUR neto. II PRIEDAS Įsigalioja nuo 2010-07-01: 2 straipsnio 1 dalyje nurodytos tarifinės kvotos Produkto aprašymas | Kvotos dydžio svyravimai (tonos/g) | Apskaičiuota kaina (EUR už toną) | Muitas (%) (2010 m. BMT) | Kvotos muitas (%) | Numatomas negautų įplaukų pokytis, palyginti su ankstesniu kvotos laikotarpiu (EUR) | 09.2814 Katalizatoriai | + 600 tonų (pradinis kiekis: 1 600 tonų) | 4 500 EUR/t | 6,5 | 0 | + 175 500 | 09.2816 Dribsniai | + 21 500 tonų (pradinis kiekis: 37 000 tonų) | 933 EUR/t | 6,5 | 0 | + 1 303 868 | 09.2807 Hialuronatas | 40 000 g (pradinis kiekis: 110 000 g | 173 081 EUR/kg | 6,5 | 0 | +450 011 | Bendros negautos įplaukos, palyginti su ankstesniuoju kvotų laikotarpiu: (1 929 379 EUR – 482 345 EUR) = 1 447 034 EUR neto. 4. Kovos su sukčiavimu priemonės Į tarifinių kvotų administravimo nuostatas įtrauktos priemonės, būtinos užkirsti kelią sukčiavimui ir pažeidimams bei nuo jų apsisaugoti. 5. Kitos pastabos [1] OL L 3, 2010 1 7, p. 1. [2] Tradicinių nuosavų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 proc. surinkimo išlaidų.